Parafeerimine
Parafeerimine on diplomaatias dokumendi, ennekõike läbi räägitud välislepingu teksti kinnitamine lepinguosaliste volinike allkirjade või initsiaalidega, et märkida lepingu autentsust ja lõplikkust. Parafeerimine toimub enne vormikohast allkirjastamist ja märgib, et tekst annab õigesti edasi läbirääkimiste ajal saavutatud kokkuleppe. Parafeerida võib kogu lepingut või selle osi. Näiteks parafeerisid Gruusia ja Moldova 29. novembril 2013 assotsiatsioonileppe Euroopa Liiduga.